หุ้นปิดบวก19.53จุดตามตลาดทั่วโลก
หุ้นปิดช่วงบ่ายที่ระดับ 1,056.54 จุด เพิ่มขึ้น 19.53 จุด มูลค่า 24,030.95 ล้านบาท
17 ม.ค. 2555

หุ้นปิดช่วงบ่ายที่ระดับ 1,056.54 จุด เพิ่มขึ้น 19.53 จุด มูลค่า 24,030.95 ล้านบาท



 
 
หุ้นวันที่ 17 ม.ค. ปิดเพิ่มขึ้น 19.53จุดหรือเพิ่มขึ้น 1.88%มาปิดที่ 1,056.54 จุด ด้วยมูลค่าการซื้อขาย 24,031 ล้านบาท ดัชนีเคลื่อนไหวระหว่าง 1,042.51จุด-1,056.54 จุด โดยดัชนีปรับตัวเพิ่มขึ้นตามตลาดหุ้นภูมิภาคเอเชียที่ปรับตัวดีขึ้นตามหุ้นยุโรป
มูลค่าซื้อขาย 5 อันดับ  แรกคือ
บริษัทปตท.(PTT  )ปิดที่ 330.00 บาท +9.00บาท (+2.80%)  
ธนาคารกสิกรไทย(KBANK  )ปิดที่  120.00 บาท +3.50 บาท(+3.00%)  
ธนาคารไทยพาณิชย์(SCB  )ปิดที่115.00 บาท +3.00 บาท(+2.68%)  
ธนาคารกรุงเทพ(BBL  )ปิดที่  152.00  บาท+3.50 บาท(+2.36%) 
บริษัทปตท.สำรวจและผลิตปิโตรเลียม(PTTEP  )ปิดที่ 176.50บาท  +6.00บาท (+3.52%)
นักวิเคราะห์บริษัทหลักทรัพย์(บล.)เอเซีย พลัสให้ความเห็นว่า  แม้ S&amp;P จะลดอันดับความน่าเชื่อถือของกองทุนรักษาเสถียรภาพการเงินยุโรป (EFSF) จาก AAA ลงสู่ AA+ พร้อมปรับลดอันดับความน่าเชื่อถือตราสารหนี้ระยะยาวของ EFSF ลงพร้อมกัน แต่ดูเหมือนตลาดจะไม่ตอบรับในเชิงลบ เพราะการปรับลดครั้งนี้ยังเปิดช่องในการทบทวนเครดิตกันอีกครั้ง หาก เยอรมนี, ฟินแลนด์, เนเธอร์แลนด์ และลักเซมเบิร์ก ที่ยังคงมีอันดับเครดิตในระดับ AAA ปรับเพิ่มการค้ำประกันต่อ EFSF (ปัจจุบันเยอรมัน จัดส่งเงินเข้ากองทุนมากสุดราว 27% ของเงินกองทุนทั้งหมด รองลงมาคือ ฝรั่งเศส 20% อิตาลี 18%สเปน 12% และเนเธอร์แลนด์ 6% และเบลเยี่ยม 4%) อีกทั้งการปรับลดอันดับเครดิตครั้งนี้ ปรับลดแต่ตราสารหนี้ระยะยาวส่วนระยะสั้นยังเป็นระดับ AAA และ S&amp;P ยังเพียงเจ้าเดียวที่ปรับลด
ส่วน Fitch และ Moody ยังคงอันดับ EFSF
ดังนั้นแนะเก็งกำไรหุ้น BBL, SCB, KBANK ส่วนกลยุทธ์ระยะกลางเน้นหุ้นปันผลขนาดใหญ่ INTUCH, ADVANC, RATCH, CPALL ขนาดกลาง-เล็ก: SIRI, SC, TTW, SMIT Top pick: SC เพราะ Dividend yield สูงกว่า 5% กลยุทธ์ Pair Trade 1) ซื้อ SPALI ขาย SIRI 2) ซื้อ CPN ขาย SF